Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 682

1. Tudatosan felkészül, valamint szűkebb és tágabb környezetét is felkészíti a nevelőszülői feladatok ellátására A nevelőszülő legyen képes: — felmérni saját maga és családja terhelhetőségét, tűrőképességét, a rájuk háruló többletterhet jelentő feladatokat, és ennek figyelembevételével tervezze a tevékenységét, — a tárgyi környezetet alkalmassá és biztonságossá tenni a nevelt gyermek(ek) befogadására, — ismereteket szerezni a társadalomról, az egyes társadalmi csoportok jellemzőiről, etnikai, vallási, kulturális sajátosságairól, értékeiről, — átlátni az alapvető egyéni, családi, csoportbeli és közösségi kapcsolatok rendszerét, társadalmi meghatározottságát, — ismereteket szerezni a család funkcióiról és felismerni a gyermek és a család életét, életmódját meghatározó tényezőket, rendszereket, struktúrákat és biztosítani a rekreációs lehetőségeket, — felismerni a családi szerepeket, a modellnyújtás és a szocializáció, a kortárscsoportok és referencia-személyek jelentőségét, — felismerni a játék és tanulás szerepét és jelentőségét a gyermek életében, — átlátni az érzelmi élet és az értelmi fejlődés összefüggéseit, az éntudat, az önbecsülés és az identitás jelentőségét a személyiség egészséges fejlődésében, — felismerni az átlagos és az átlagostól eltérő fejlődés jeleit, az érési periódusokat, az életkori szakaszokat és az azokhoz kapcsolódó szükségleteket, a deviancia megjelenési formáit, lehetséges okait, — felismerni az esetmegbeszélő csoport és a szupervízió előnyeit és ismerni a számára elérhető szakemberek körét.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes